Diari Oficial de la Generalitat Valenciana


Sumari del DOGV 7088, del 13-08-2013 (2013/8421)

RESOLUCIÓ de 8 d'agost de 2013, de la Conselleria d'Educació, Cultura i Esport, per la qual es modifica la Resolució de 17 de juliol de 2013, per la qual es convoquen els premis als llibres millor editats i a la labor dels llibrers a la Comunitat Valenciana en l'any 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8421


Data del document
:   08-08-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 8 d'agost de 2013, de la Conselleria d'Educació, Cultura i Esport, per la qual es modifica la Resolució de 17 de juliol de 2013, per la qual es convoquen els premis als llibres millor editats i a la labor dels llibrers a la Comunitat Valenciana en l'any 2012. [2013/8421]  
En el Diari Oficial de la Comunitat Valenciana número 7075, de 25 de juliol de 2013, es va publicar la Resolució de 17 de juliol de 2013 per la qual es convoquen els premis als llibres millor editats i a la labor dels llibrers a la Comunitat Valenciana en l'any 2012.  
La finalitat d'estos premis és incentivar i promocionar la producció de les empreses editorials valencianes, en qualsevol de les dos llengües oficials de la Comunitat Valenciana, amb iniciatives que propicien una millora del llibre valencià, tant en el seu aspecte tècnic i formal com artístic, així com incentivar les iniciatives i activitats dels llibrers valencians que contribuïsquen a la difusió del llibre i els hàbits de lectura.  
  
Tenint en compte la finalitat d'esta convocatòria, el fet de coincidir la seua publicació en període estival i atés que no es perjudica el dret de cap interessat a concórrer-hi, es considera oportú ampliar el període de participació per a afavorir els fins perseguits, modificant la base sèptima, apartat primer, de la Resolució de 17 de juliol de 2013 per la qual es convoquen els premis als llibres millor editats i a la labor dels llibrers a la Comunitat Valenciana en l'any 2012.  
  
Per tot això, basant-se en el que disposa l'article 105.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Modificar la base sèptima, apartat primer, de la Resolució de 17 de juliol de 2013 per la qual es convoquen els premis als llibres millor editats i a la labor dels llibrers a la Comunitat Valenciana en l'any 2012, que quedarà redactada de la manera següent:  
«El termini de presentació de les sol·licituds finalitzarà el dia 15 de setembre de 2013, inclusivament.»  
  
  
DISPOSICIÓ FINAL  
  
Única  
La present resolució produirà efecte l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 8 d'agost de 2013.- La consellera d'Educació, Cultura i Esport: María José Catalá Verdet.